
UN biaha mas, pero e biaha e trahadornan 
di EcoTec y EcoGas a dicidi di presenta den 
oranan tempran dilanti di oficinanan di Par- 
lamento y Gobierno pa demostra cu nan no lo 
permiti pa ningun hende hunga cu nan pan. 
Ayera Parlamento lo kier a trata e ley nobo 
di Serlimar, cu si e pasa, lo nifica cu hopi tata 
y mama di e dos companianan aki lo perde 
nan trabao. E reunion no a sigui, debi cu el 
a keda posponi pa diarazon awor. Diarazon 
awor nan lo tey atrobe, pasobra nan lo no 
permiti un Otmar Oduber hunga cu nan pan. 

Di acuerdo cu Randell Croes ta for di 26 di juni ultimo, 

El a dicidi pa retira, pero a laga masha interrogatorio 



Randell Croes, ex-miembro di Camara di Comercio a 
sinti e necesidad di reacciona riba nos articulo di ayera, 
titula: “Crisis den KvK” Manera el a duna di conoce 
cu su retiro di su persona tabata planea for di dia 26 
di juni caba. Anto dicon den forma abrupto ta dicidi 
retira? 

No ta cuestiona di nos di AWEMainta pa drenta den 
un discusion, pero no por kita for di nos opinion cu su 
retiro a laga masha interrogatorio. 

Segun Randell Croes, trabou di Kamer ta completa- 
mente boluntario. Tur miembro ta sacrifica hopi tem- 
po personal den esaki. For di december hopi atencion, 
estudio y debate interno riba leynan, asuntonan fiscal 
y economico a haci pa por duna un aporte valioso n’e 
discusion nacional aki. Esaki ta motibo di su retiro? 
Randell Croes sa masha bon cu e ta haciendo un trabao 
boluntaerio y si esaki ta un molester, retira, pero no 
haci’e manera el a haci’e awor, per direct. 

Su retiro NO ta relaciona cu un press release, ya mane- 
ra Randell Croes a bisa cu su retiro tabata anuncia caba 


na KvK for di varios luna pasa caba, p’e por dedica mas 
tempo y atencion na proyectonan grandi den dos otro 
fundacion, tambe boluntario, cu e ta forma parti. 

Den KvK tin democracia. Decision ta cay a base di voto 
y mayoria ta dicidi. E mail cu, accidentalmente a bay 
prensa, ta un bon ehempel con esaki ta funciona. 

Tur e splicacion aki ta masha bunita. Ta di aplaudi cu e 
ta haci trabao boluntario. Ohala hopi mas hende sigui 
su bon ehempel. 

Pero pakico Randell Croes no a duna acto di presencia 
n’e KvK Business Event di diabierne ultimo? Pasobra 
e tabata rabia y digusta. Si for di dia 26 di juni el a an- 
uncia di lo retira, ningun dia a ser bisa ki dia e ta bay? 
E ta actua mescos cu Otmar Oduber, kende tambe a 
dicidi di retira, pero lo baha dia 12 di december awor. 
Pakico no a warda te december, ora cu tin e siguiente 
eleccion pa puestonan den KvK, pero a dicidi di anun- 
cia su retiro per direct. Pakico? 

No ta nos intencion pa dentra den un discusion cu Ran- 
dell Croes, pero e mester ta sincero cu e comercientan- 
an cu vota p’e pa bira miembro di Directiva di KvK. 

Parlamento a pidi mas tempo pa revisa documento 

Tratamento di ley di Serlimar den 
Parlamento posponi pa diaranson awor 

Pero no tin sigur cu tin quorum tampoco 


DIALUNA mester a tuma lugar tratamento di ley 
di Serlimar den Parlamento, sinembargo esaki a 
keda posponi. Minister Otmar Oduber a comunica 
esaki indicando cu den fin di siman a wordo acerca 
dor di Parlamento cu e peticion pa haya un poco 
mas tempo. 

Pero Presidente di Parlamento no tabata sa esaki? 
Ta pesey Booshi Wever a califique como un joyo di 
Parlamento. 


Y e jaarrekeningnan di 2017 y 2018 ya caba ta den 
nan fase di concepto, pa por logra realisa esakinan 
tambe na cuminsamento di otro aña. Pues den un 
periodo di dos aña a percura pa tur esakinan keda 
cla. 

Dicon esaki ta importante, ta pa motibo cu cu atra- 
bes di e documentonan aki por ilustra con e compa- 
nia a opera financieramente, pa por traha un ‘busi- 
ness plan’ di e compania. Cual ta netamente locual 
cu ta tumando lugar. 


Diabierna Ministerio di Desaroyo teritorial, Infra- 
structura y Medio Ambiente a contesta practica- 
mente tur e preguntanan haci dor di Parlamento 
cual tabata mas o menos 34 pagina di pregunta. 
Esaki ta nifica cu Parlamento a ricibi masha hopi 
documento cual ta mustra e transparencia cu tin di 
parti di Gobierno. 

Minister Oduber a splica ampliamente 
cu varios di e documentonan cu a wordo 
entrega recientemente na Parlamento, 
ya a wordo entrega den pasado. 

Na juli p.e., riba preguntanan di 
Parlamentario Daphne Lejuez, a 
manda tur e jaarrekeningnan cu 
tabata core atrasa desde 2011. 

Pues den menos cu dos aña den go- 
bernacion, a percura pa entrega te 
cu 2015. 2016 ta den su fase final pa 
wordo aproba dor di Raad van 
Toezicht. 



Apesar cu Serlimar no tin un business plan, a per- 
cura pa traha un plan di maneho pa 2018 y 2019 
cual tambe a wordo manda pa Parlamento, segun 
Minister Otmar Oduber. 

Pues a base di e gran cantidad di docu- 
mentonan cu Parlamento a haya for 
di Gobierno cu a mustra transpa- 
rencia den e tratamento di ley 
di Serlimar, nan a pidi e dis- 
ponibilidad di Gobierno den e 
caso aki pa conduci e reunion 
diaranson 2 di october pa 
9or di mainta. 

Pregunta ta keda, si di- 
arazon awor lo tin quo- 
rum, ya cu e lider di frac- 
cion di MEP, Rocco Tjon lo 
ta den exterior pa un biahe 
priva. Interesante pa si- 
gui e desaroyonan 
aki. 

Publico a disfruta di tremendo presentacionnan 

Con pa yuda negoshi crece den un economia cambiante 

"How to thrive your business in a changing economy" 



DIABIERNA 27 di september ultimo 
Camara di Comercio y Industria Amba 
(KvK) a organisa su evento anual Aruba 
Chamber Business Event 2019. E evento 
tabata uno exitoso cu a tuma lugar e biaha 
aki den Ballroom di Hilton Aruba. 

E Aruba Chamber Business Event t’e gran 
evento anual di KvK cu ta pone enfasis riba 
e empresario local y ta duna atencion na 
topico cu ta impacta nos economia. 

P’e ocasion aki e topico di e anochi tabata 
dirigi riba: ‘How to thrive your business 
in a changing economy’ caminda e 
importancia di yuda un negoshi bay dilanti 
y sigui crece a wordo discuti. E comerciante 
ta wordo confronta cu hopi obstaculo cu 
ta presente den nos economia y durante 
e presentacionnan a bin dilanti diferente 
strategia con pa vence esaki. KvK kier 
gradici Caribbean Mercantile Bank N.V. y 
ENNIA Aruba pa nan contribucion como 
patrocinado principal p’e evento. 

UN PROGRAMA CU A GARA E 
PUBLICO SU ATENCION 

A habri e parti oficial di e anochi cu Himno 
di Amba canta dor di sra. Hilyann Croes. A 
continua cu un bunita show di baile cultural 
presenta pa NLG Dancers. 

E moderador, sr. Mark-Benson Denz a yama 
publico presente bon bini y despues a toca 
tumo n’e di Presidente di Directiva di KvK, 
sr. Kawish Misier cu a hiba un discurso. 


Siguientemente sr. Armin Solognier 
di Caribbean Mercantile Bank N.V. y 
tambe sr. Henry van den Berg di ENNIA 
Amba a haya e oportunidad di duna algun 
palabra n’e publico.E prome presentacion 
di e anochi a wordo duna dor di sr. Frans 
Ponson. Sr. Ponson ta un empresario local 
y un conocido comerciante. E pubhco a 
keda encanta cu su presentacion caminda 
el a elabora riba e topico di inovacion y con 
den su experiencia personal un negoshi ta 
crece, sigui desaroya y bay cu tempo pa por 
sobrebibi. 

Sr. Ponson a termina su presentacion y 
e ora sr. Carl Gould a wordo yama riba 
escenario. Sr. Gould t’e keynote speaker 
di e evento y ta invitado intemacional cu 
tin hopi renombre intemacionalmente pa 
su contribucion n’e exito di hopi compania 
multi miyonario. 

Sr. Carl Gould a duna un presentacion 
unda el a splica riba e 7 etapanan di 
crecemento di negoshi. E pubhco presente 
sigur a haya hopi informacion valido y 
practico pa nan negoshi. Despues cu di e 
dos presentacionnan a termina, a duna e 
publico e oportunidad pa haci pregunta n’e 
oradoman di e evento. 

Directiva di KvK a clausura e parti oficial 
cu algun palabra y a gradici e oradoman 
y tur esnan presente pa haci e anochi uno 
exitoso y sperando cu nos comerciantenan 
mira e balor cu por wordo agrega na nan 


negoshinan por sigui crece y stimula 
economia di Amba. 

AUSENTE 

Notable tabata e ausencia di miembronan 
di actual Gobiemo, pero tambe no a nota 
presencia di ningun Parlamenterio. Nan a 
wordo invita of no? 

CLAUSURA CU NETWORK Y BON 
AMBIENTE MUSICAL 

Despues di e tremendo presentacionnan a 
sigui cu e parti social caminda por a discuti 
riba e topico di e anochi y crea of reforsa 
e lasonan comercial den un ambiente 
ameno. Esnan presente por a comparti nan 
experiencia acompaña di un aperitivo y 
bebida. Pa termina e evento publico presente 
por a disfmta di e bon entretenimento 
musical di ‘N Fusion caminda publico por 
a goza, baila y disfmta di e evento di KvK. 

En conexion cu e evento KvK a produci 
un encuesta p’asina colecta informacion 
riba e evento anual. Si bo persona tin algun 
comentario of sugerencia pa engrandece 
e evento anual di KvK y ta interesa den 
e encuesta, fabor di manda un e-mail na 
businessinfo @ ambachamber.com of tuma 
contacto cu Departamento di BIS na telefon 
582-1566 ext. 27/30. Intencion di KvK ta 
semper pa brinda informacion y contribui 
na un mihor comercio cu mas oportunidad 
y exito pa Aruba. 

Ccmdela di mondi cerca di un cas na Purun 




DIALUNA mainta pa mas o menos 11:45, 
Brandweer a ser pidi pa un cas na candela na 
Purun. Na yegada di Polis y Brandweer a re- 
sulta cu no tabata un cas, pero un mondi patras 
di e cas tabata na candela. 

Esaki tabata hopi cerca di e cas cu mas cu claro 
a pone e habitantenan bati alarma. 

Unda e candela tabata den mondi tin un homber 
ta biba den un cuarto di palo, y e candela tabata 
menasa esaki tambe. 

Bomberonan a logra domina e candela prome 
el a causa un daño grandi tanto na hende y cas. 





Buscando un 
prestamo pa drecha 
bo cas pa temporada 
di Pasco? 

Pa mas informacion ofun cita yama 523-2250 



BANCO Dl CARIBE 

Banking Together 

Minister Otmar Oduber a anuncia cu 

I Love Aruba pronto 
lo wordo arma na 
Welcome Plaza cual 
lo bira su sitio nobo 





60 MESTE6 D/ WASTE BUCKET RESIDENCIAL 
OF COMERCIAL? 




20 yrd 
Big Buckct 


15 yrd 

Junior Bucket 


10 vrd 


Buckef 


S mall 


- 



DEN bon acuerdo cu propietarionan di e borchi di I Love Aruba y 
DOW, dialuna a cuminsa cu e trabounan pa desarma e borchi pa 
muda esaki, e trabou lo finalisa den transcurso di e siman. 
Dialuna mainta Minister Otmar Oduber conhuntamente cu Direc- 
tor di DOW y Omar — Steve Lejuez como propietarionan di e borchi 
di I Love Aruba, a informa di e cambionan tumando lugar pa locual 
t’e localidad nobo di e borchi di I Love Aruba. 

Ya pa 3 siman a cuminsa cu e contactonan entre DOW y e propi- 
etarionan di e borchi, cu algun aña pasa a ricibi permiso p’e wordo 
poni dilanti Bestuurskantoor. 

E tempo ey Minister Otmar Oduber, siendo Minister di Turismo, no 
tabata kier e borchi aki dilanti di Bestuurskantoor, pero a prefera 
pa pone esun cu awe ta na Plaza Turismo. Awor el a haya e opor- 
tunidad pa muda esaki. 

Rason cu a cuminsa cu e combersacionnan pa re-aloca e borchi ta, 
primordialmente pasobra manera comunidad por a tuma nota ta, 
cu ya pa 1 aña y mey tin renobacion andando na edificio monumen- 
tal cual t’e Bestuurskantoor. 

Den cuadro di esaki, e monumentenverordening ta stipula cu no 
por tin tipo di articulonan cu ta obstrui e bista di e monumento, 
segun Minister Otmar Oduber. 

Minister Oduber como un persona cu semper a sostene y pusha 
turismo, sigur ta apoya y e promocion di Aruba den tur sentido. 

Pa cual tabatin bon alternativa manera e.o. a considera sitionan 
alternativo pa ubica e borchi, manera den caya, dilanti Djispie’s 
entre otro. 

Finalmente, diabierna siman pasa a yega na acuerdo cu e borchi 
lo wordo muda pa Welcome Plaza. Eynan lo tin espacio pa busnan 
por para y bishitante por saca potret mas comfortabel cual ta dificil 
dilanti di Bestuurskantoor. 

Dia 14 december 1990, 

A declara 1 di octeber como Dia 
Internacional di nos Grandinan 



NOS grandinan semper a hunga un rol hopi importante, como lider- 
nan di nos sociedad, y conservadornan di nos tradicionnan. Mester 
menciona cu nan ta un grupo vulnerabel, hopi di nan bayendo den po- 
bresa y cu limitiacionan. Aunke cu e cuido di salubridad ta mehorando, 
e populacion di nos hende grandinan ta sigui crece y nan necesidadnan 
tambe ta bira mas. 

Dia Internacional di Hende Gandi ta un oportunidad pa ilumina e con- 
tribucionnan importante cu nos grandinan a haci den nos comunidad 
y crea concientisacion di e oportunidadnan y reto nan den e populacion 
cu ta envehece den e mundo di awendia. 

Nos di Seccion Cuido di Nos Grandinan kier a conscientisa y 
empodera nos grandinan den tur dimension di desaroyo, in- 
cluyendo promocion di nan participacion activo den nos socie- 
dad, economia y bida politico ta un manera pa sigura nan in- 
clucion y reduci desigualdad. 

E tema di e aña 2019 su commenmoracion ta: “E Trayectopa Igual- 
dad di Edad ” (“The Journey to Age Equality”). E tema di 2019 ta 
alinea cu e “Sustainable Developmental Goal 10” y ta enfoca 
riba e caminda di maneha cu e existencia y preveni desigual- 
dad den edad halto. https://www.un.org/en/events/olderpersonsdav/ 
E tema su obhetivo ta: Gara atencion n’e existencia di edad 
grandi y e inigualdad. 

Crea conscientisacion n’e urgencia di maneha e existencia y 
preveni den futuro inigualdad di nos grandinan . 

Explora e cambionan social y structural den bista di e mane- 
honan di e transcursonan di bida, Refleciona riba e mihor prac- 
ticanan, educa pa progreso riba e trayecto pa termina desigual- 
dad den edad di nos grandinan y cambia e narativo negativo cu 
tin rond envehecemento. 































AWEMainta 


Diamars, 1 October 2019 



Aruba Bank presente n'e evento anual di Fundacion Amigonan di Archivo 

E banco comercial mas grandi na Aruba 
ta revela e secreto tras di su exito digital 



ARUBA 


TIMESHARE 
FOR SALE BY OWNER 



_ 


UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



Aruba Bank tabatin e honor di tabata selecta como orador invita n’e 
evento anual di Amigonan di Archivo (ADA) cu a tuma lugar diabierna 
27 di september na Renaissance Convention Center. 

Aruba Bank su presentacion a ser dirigi p’e team di proyectonan y ino- 
vacion, den e caso aki sres. Arthur Frans y Nigel Wix kende a enfoca 
riba e aspectonan importante di transformacion digital na Aruba Bank. 

Topiconan cu a ser duna a enfoca mas riba e evolucion di tecnologia y 
a uza como ehempel transformacion di telefon durante di e ultimo 150 
aña. 

Pa Aruba Bank, transformacion digital t’e proceso caminda un organ- 
isacion ta sigui haci uzo di tecnologianan digitalisa. Dor di e proceso di 
transformacion digital, e banco pionero di Aruba ta spera di por crea 
experiencia superiornan nobo p’e cliente. 

Tambe ta hopi importante pa Aruba Bank por crea experiencianan per- 
sonal basa riba e data y feedback di clientenan. 

Ehempelnan cu ta wordo uza tambe ta con e procesonan ta wordo au- 
tomatisa p’asina mehora e parti operacional dor di re-emplasa trabou- 
nan manual p’asina por scapa mas tempo pa empleadonan cu por traha 
mas liher y p’asina por tin mas tempo pa enfoca riba e importancia di 
duna un bon experiencia na un cliente. 

Dor di transformacion digital, Aruba Bank lo por reacciona liher na cam- 
bionan den tecnologia of den e mercado p’asina colabora mas eficiente 
cu partnernan rond mundo, comunica cu clientenan dor di uza cualkier 
plataforma cu ta sostene e negoshi cu actividadnan diario basa riba tec- 
nologia moderno p’asina provee e clientenan un experiencia personal. 

E presentacion tabata uno hopi bon ricibi dor di esnan presente. E team 
di Aruba Bank tabata contento pa comparti nan experiencia cu tranfor- 
macion digital bancario na Aruba. 

Guardacosta lo continua patruya 
intensivo rondo di islanan ABC 


Guardacosta ta keda aplicá ley y detencionnan na mo- 
mento cu personanan indocumentá purba drenta e is- 
lanan di forma ilegal. 

Recientemente Guardacosta a detené 10 persona in- 
documentá cu arma y droga den awanan teritorial di 
Aruba. Tur e personanan y e contrabando a ser en- 
tregá na Polis. 

Guardacosta ta pone tur su unidadnan disponibel 
p’asina garantisá seguridad den e awanan teritorial 
di Aruba, Córsou y Bonaire. E barcu di Marina Real 
Zr. Ms. Groningen y su helicópter NH-90 lo sigui co- 
laborá cu Guardacosta. 

E milicianonan di Aruba y Córsou tambe ta sostene 
e patruyanan den e awanan rond di e islanan. Abo 
como cuidadano alerta tambe por yuda Guardacosta. 
Na momento cu bo mira algo sospechoso riba laman 
óf na costa, bo por yama Guardacosta riba e number 
913. E number akl ta alcansabel di dia y anochi. 





Yama 525-1702 

pa info H aplica of pa un dta 


ETAR 


Internet 
Cable TV 
Telefon di Cas 


60 


+ 


Start-Up 

Afl.169 


p/luna 


Premium 

Afl.265 


p/luna 


'O, SETAR 

< Awo cu 2 florin mas, bo por gana e 




messa teuus 


flfl. 350.000 - + flfl. 100.000,- 

extr& 



SETAR ta introduci pakete nobo di 
SETAR Complete 60+ y aumento di 
minuutnan gratis pa telefon fiho 



ENTRANTE 1 di october 2019, SETAR ta lansa 
un pakete nobo yama SETAR Complete 60+. SE- 
TAR Complete 60+ ta un pakete na un prijs atrac- 
tivo pa clientenan 60+ di SETAR. 

E pakete di SETAR Complete 60+ ta un pakete 
beneficioso cu ta ensera e tres servicionan di cas cu 
ta telefon di cas, cable y internet den un solo plan. 
Clientenan 60+ tin escogencia entre dos plan, esta 
Start up plan of e Premium plan cu ta e pakete 
completo. Cu escogencia di un di e plannan aki, 
clientenan 60+ por disfruta di minuutnan gratis 
pa yamadanan pa telefon fiho, un “channel lineup” 


cu mas canal y speednan di internet mas halto (te 
cu 170 of 250 Mbps), tur den un solo cobranza. 
Ademas, SETAR ta anuncia cu entrante 1 di octo- 
ber 2019 tur pakete di SETAR Complete (regular 
y 60+) lo conoce aumento di minuutnan gratis pa 
yamada di telefon fiho y e orario den cual e por 
wordo uza. Clientenan awor por haci uzo di e min- 
uutnan gratis durante henter dia. 

Pa mas informacion bishita www.setar.aw of yama 
525-1700. Clientenan 60+ di SETAR interesa por 
pasa cualkier Teleshop di SETAR of SETAR Store 
pa aplica pa SETAR Complete 60+. 

Verkeersplateau 
Rudolf Arendstraat 




For di awe 1 di october 201 9 

Por tuma nota di 
Plan Preparator o di 
Desaroyo Ter itorial cu 
Reglamentacion 2019 

POR medio di Decreto Nacional No. 1 di 17 di juli 2019, presenta pa di Minister 
di Desaroyo Teritorial, Infrastructura y Medio Ambiente, Otmar Oduber a ratifica 
e plan nobo pa Desaroyo Teritorial pa Aruba (ROP 2019). 

Ultimo lunanan, riba encargo di Minister di Desaroyo Teritorial, Infrastructura y 
Medio Ambiente a sigui traha riba redaccion di un concepto p’e prome plan pa 
Desaroyo Teritorial cu Reglamentacion pa Aruba (cROPV 2019). 

Por tuma nota di e Plan Preparatorio pa Desaroyo Teritorial cu Reglamentacion 
2019 (cROPV 2019), e splicacion di e Plan Preparatorio pa Desaroyo Teritorial cu 
Reglamentacion 2019 y mapa di e plan por medio di www.dip.aw 

Por tuma nota di e Plan Preparatorio pa Desaroyo Teritorial cu Reglamentacion 
2019 (cROPV 2019) tambe entrante awe 1 di october te cu 1 di december 2019 na 
oficina Direccion di Infrastructura en Planificacion (DIP), den sala di lesamento 
di tur MFA y tur filial di Biblioteca Nacional Aruba. 

Di e forma aki, na un manera senciyo, un y tur por tuma nota di e plan. Tambe 
por download for di e website aki e documentonan referi na dje anteriormente 
(cROPV 2019 nederlands.pdf ) 2019 ( cROPV 2019 toelichting met bijlages.pdf ) 
( cROPV 2019 Plankaart.pdf ) y un foyeto (cROPV 2019 brochure.pdf) . 


Departamento di Obra Publico ta informa 
pueblo di Aruba en general y specialmente 
nos automobilistanan cu ta haci uzo di e ca- 
minda di Rudolf Arendstraat cu diarazon dia 
2 october 2019 y diahuebs dia 3 di october 
2019 lo bay cera e caminda pa construi dos 
verkeersplateu. 

Diarazon dia 2 di october 2019 lo ta dilanti 
Rudolf Arendstraat #22 y diahuebs dia 3 di 
october 2019 lo ta dilanti Rudolf Arendstraat 
#63. 

Rutanan alternativa lo keda indica cu bari- 
cada y borchinan di aviso y e orario di trabou 
lo ta di 8’or di mainta y ta programa pa caba 
4’or di atardi. 

En conexion cu e trabou menciona Departa- 
mento di Obra Publico ta pidi pa tene cuenta 
cu e inconveniencianan cu lo por surgi pa 
cual nos ta pidi nos disculpa. 


^ INTERUPCION 

/ X DI CORIENTE 


En conexion cu trabaonan necesario, coriente lo wordo interumpi den 
vecindario di: 


• Kas Ariba un parti 

• Urataka un parti 

• Macuarima un parti 

• Warawara un parti 

• Picaron 


• San Fuego un parti 

• Maria Maai un parti 

• Parke National Arikok 

• Zender di ANSA 


Diahuebs 3 di oktober, 2019 

F0R Dl 8:00 AM PA 4:00 PM 




f 


Elmarta pidi disculpa pa e inconveniencia cu e interupcion aki por causa. 


Danki pa e comprension 


523 71001 customerservice@elmar.aw 


ELMAR 

Redefining Energy 

Booshi Wever di UPP 

E racha di gañamento ta sigui pa purba di 
hustifica e cambio di ley entorno Serlimar 





DESPUES cu UPP for di siman pasa a 
cuestiona e intencion real di e cambio den 
e ley entorno Serlimar, nos por a tuma 
nota un hala di reaccionnan cu mester ser 
califica como hopi infantil y no al caso. 
Reaccionnan cu ta mustra cu na un forma 
selectivo ta laga e memoria traha y haci 
comosifuera cierto acontecimento nunca 
no a sosode of cu nunca nan no tabata 
parti di esaki. 

Asina nos por a tuma nota riba e 
declaracion di Otmar Oduber na unda 
e ta bisa cu e cambio den e ley aki, no 
tin nada di haber cu e incinerator! Con e 
individuo aki por sinta gaña asina ey? 

Di berdad, e ta kere cu e ta omnipotente 
y cu niun hende lo por desenmascare den 
su mundo di mentira y fantasia. E ta kere 
cu ta tur hende, segun convinencia, lo tin 
memoria di corto duracion. 

RIBAPAGINA2DIE ONCEPTODI 
LEY TA PONITEXTU ALMENTE: 

c. “beheren en exploiteren van een 
plant waar afval, die bestemt is om 
te verbranden in een grote, gesloten 
VERBRANDINGSOVEN, in 

onvangst wordt genomen,”!! 

Kico esey ta??? Wel un “grote, 
gesloten verbrandingsoven” ta un 
INCENIRATOR!! 

E periodista no ta tuma su tempo pa 
averigua si e Minister ta papia berdad, 
pero ta acepta sin mas loke e Minister 
ta bisa. Con bin? E tambe ta riba 
payroll of ta haya propaganda den su 
programa? 

Esey ta djis un ehempel di e avalancha 
di mentira cu e Minister a saca, segun 
Booshi Wever. 


“Despues e ta saca su gal riba e hecho 
den pasado mi a yama e famia, cu awor 
e ta den clinch cu nan, pa “La Familia”. 
Porta e ta kere cu mi lo bay desmenti, 
manera e si ta haci ora e manipula, pero 
eynan e ta n’e adres robes. Sinembargo 
loke nos a scirbi kico e consecuencia 
lo ta p’e trahadoman cu ta traha n’e 
compania ey, ta un realidad. 

Ni cuanto purba na desvia atencion, e 
lo no por scapa cu e rosea cayente di e 
hendenan ey ta den su nek. Hendenan 
cu e mes a yuda den su trayectoria ora 
cu e ta den AVPOR. 

Algo hopi peculiar t’e hecho cu e ta 
haci mencion di Aruba Bunita NV y 
ta haci comosifuera cu e no tin arte ni 
parte den esaki. Con un hende por biba 
den un mundo di tanto mentira y tambe 
lubida cu e tabata un di nan hunto cu 
su amo Tico Croes tabata esnan cu kier 
a bin cu Aruba Bunita NV pa caba cu 
Serlimar!! 

Y awor kier bin pretende di ta e gran 
salbador. Otmar hunto cu “partners in 
crime” 8 aña largo a trata di caba cu 
Serlimar y e por purba di lolea otro 
hende, pero cerca nos e ta n’e adres 
robez. Pa casi 8 aña e tambe a permiti 
Benny Sevinger, Mike de Meza y Alan 
Howell como nan consehero, trata na 
laga Serlimar “bloedt dood”. 

Y manera nos a bisa caba, aki ta bay 
p’e veneno cu tin hinca den e ley, esta 
di garantisa pa tur sushi ta bay “end 
up” n’e incinerator di un compania 
STRANHERO. Un incenirator cu 
lo no ta “environment friendly” y na 
unda cu den mundo ta juist purba na 
deshaci di nan. Desde 1997 ningun 
planta a habri mas na Merca. 

Un otro cu a purba di desvia atencion 
t’e flamante Presidente di nos 
STEMPELPARLEMENT. 


E por rabia cuanto cu e kier pero hecho 
ta keda cu Otmar a bolbe pasa nan un 
bofta. 

Nos tur sa cu Otmar tin hopi pura 
p’e ley aki pasa, no solamente paso 
e kier keda cu su Serli-bank, pero 
mas bien ainda e kier p’e compania 
STRANHERO haya e MONOPOLIO 
riba e desperdicio cu Aruba ta produci. 
Y Otmar “doodleuk” ta bisa cu ta 
Parlamento a dune tiki tempo!! What 
a thing! 

Haciendo esaki el a hunga Yo-Yo cu 
e Presidente y pa colmo bisa tambe 
cu E LO scoge cua pregunta e ta haya 
importante y cua no!! Ora bo tende e 
Presidente papia bo mester yega n’e 
conclusion cu berdad cu e mester di e 
oxigeno pa e sobrebibi. Kizas e tambe 
mester bay uza Oxy-plus! 

Ora bo tende e Minister y e Presidente 
papia, na unda nan ta haci comosifuera 
cu no tin pura tampoco, pasobra nada 
di e incenirator ta ser regla den e ley 
aki,e ora bo mester puntra bo mes, 
dicon no ta laga loke tin di haber cu 
e incenirator y e Serli-Bank pa mas 
despues? 

Claro cu esey lo no por!! Aki un paar 
siman e compania STRANHERO 
“handpicked” dor di e Minister via un 
“fixed-bidding” mester entrega nan 
“oferta”! Sin e siguranza aki den e ley, 
atrobe NIUN compania lo entrega nan 
oferta. 

Si e Presidente no kier pa nos usa e 
palabra STEMPELPARLEMENT, 
bin cu cambio den e ley cu lo no bay 
previlegia e compania STRANHERO, 
ni tampoco e Serli-Bank! Demostra 
cu enberdad nos tin un Parlamento 
otro y diferente, sino esaki lo keda un 
STEMPELPARLEMENT! ”, Booshi 
Wever a conclui. 

Deal or Wheel; The Casino at The Ritz-Carlton, Aruba ta anuncia un extra opcion den su campaña pa gana e Super Auto 

Gana e Ferrari 488 Spider of $250,000 cash! 


The Casino at The Ritz-Carlton, Aruba a 
sorprende henter pueblo di Aruba ora nan 
a anuncia cu lo brinda un extra opcion den 
nan campaña pa gana e super auto: Gana 
e Ferrari 488 Spider of $250,000 Cash! Bo 
ta haya e opcion pa ‘Deal or Wheel’. 

Na januari 2019 The Casino at The Ritz- 
Carlton, Aruba a marca historia ora nan 
a lansa e tremendo campaña unda nan ta 
rifa un Ferrari 488 Spider. Esaki t’e prome 
biaha den Caribe cu un casino ta trece un 
auto di e caliber aki y unda ta ofrece tur e 
bishitantenan di The Casino at The Ritz- 
Carlton, Aruba e oportunidad pa gana e 
auto unico aki of awor e opcion di e suma 
di $250,000 cash. 

Tur e bishitantenan di The Casino at The 
Ritz-Carlton, Aruba por participa dor di ta 
miembro of bira miembro di e VIP Club. 
Pa cada 80 punto acumula riba slot ma- 
chines of $40 den theoretical win na we- 
ganan di mesa lo bo ricibi un ticket di rifa. 
Durante dianan di siman tin diferente 
promocionnan pa bo acumula punto mas 
lihe manera Double the Points y tambe bo 
tin e oportunidad di gana premionan cash 
y mas tickets pa e final di ‘Deal or Wheel’ 
cu e Mega Friday Frenzy y Mega Satur- 
day’s. 

Lo selecta un total di 20 finalista di cual 
15 finalista lo wordo selecta for di e raffle 
box dia 31 di october, dia 30 di november 
y dia 14 di december. E otro 4 finalistanan 
lo wordo selecta via un promocion special 
pa e Top Players di e lunanan di october y 
november. 

E ultimo finalista lo wordo selecta via un 
promocion extra special unda tur e VIP 
members por participa. E promocion aki 
lo wordo anuncia den luna di november. 

E ganador di e tremendo Ferrari 488 
Spider of $250,000 cash lo wordo se- 
lecta dia 14 di december cuminsando 
pa 9or di anochi na The Casino at The 
Ritz-Carlton, Aruba. 


E bishitantenan di The Casi- 
no at The Ritz-Carlton, Aru- 
ba ta super entusiasma pa 
cu e campaña aki, mirando 
cu nan tin e oportunidad pa 
gana un auto luhoso y unico 
of $250,000 cash. 

The Casino at The Ritz-Carl- 
ton, Aruba ta sumamente or- 
guyoso di por sigui trece pro- 
mocionnan inovativo, brinda 
servicio di alta calidad y ta 
garantisa un experiencia uni- 
co. 


Tambe The Casino at The 
Ritz-Carlton, Aruba ta ofrece 
un di e mihor Tier Program 
riba e isla unda nan clien- 
tenan fiel por goza di benefi- 
cionan exclusivo. 

Pa mas informacion tocante 
con pa participa pa gana e Fer- 
rari 488 Spider of $250,000 
cash, por bishita The Casino 
at The Ritz-Carlton, Aruba 
su VIP Desk of por yama na 
527-2276/ 527-2277 y nan lo 
asisti cu tur detayenan di con 
pa participa y GANA. 



December 14,2019 | Starting at 9PM 


ARE YOU THE NEXT WINNER? 

Receive one (1) raffie ticket for every eighty (80) points on slot machines/$40 theoretical win 

SELECTING 20 FINALISTS FOR THE DRAWING 

112 3 

RAFFLE BOX TOP PLAYER GOLDEN TICKET 

15 FINALISTS POINTS RACE 1FINALIST 

OCTOBER 31 4 FINALISTS NOVEMBER23 

NOVEMBER 30 OCTOBER 31 TO DECEMBER 7 

DECEMBER 14 NOVEMBER 30 

Selecting one (1) lucky winner of the Super Car or $250,000 Cash! 

THE CASINO 

AT THE RITZ-CARLTON, ARUBA 

Must be over the age of 18 years. The Casino at The Ritz Carlton, Aruba encourages Responsible Gaming. 

Pareha turista a accidenta cu 
Quadracer den bocht na Casibari 






DIALUNA atardi tabata uno bastante druk pa 
Polis. Den oranan di 4’or Polis y ambulance a ser 
pidi altura di Centro Kibrahacha na Casibari. Ey- 
nan un pareha riba Quadracer a accidenta. 

Na yegada di Polis, nan a bin topa cu e accidente, 
esaki tabata net den e bocht. 

Posiblemente pa falta di conocimento, nan a perde 
control den e bocht y cay. 

E dama a dal su curpa na pida hero di un trailer y 
tabata keha di basta dolor, su pareha tambe tabata 
herida y cu dolor. 

Paramediconan na yega mesora a cuminsa trata e 
dama cu tabata esun mas serio. Un rato despues cu 
masha cuidou a lanta e dama pone riba stretcher y 
despues hinke den ambulance. 

Na final ambos persona a ser hiba pa Hospital. 

Training pa encuestadornan pa Censo Piloto 




Oficina Central di Estadistica (CBS) ta organisando un 
Censo Piloto cu lo cuminsa e siman aki dia 3 di october 
te cu 13 di october 2019. Esaki en conexion cu prepara- 
cionnan pa cu e Conteo General di Poblacion y Vivi- 
enda (Censo Aruba 2020) cu lo tuma lugar entre 1 di 
october te cu 10 di october 2020. 

Durante fin di siman 28 y 29 di september 2019 a tuma 
lugar e training p’e encuestadornan pa cu e Censo Pi- 
loto. Riba e prome dia a trata diferente aspecto pa cu e 
Censo Piloto, p.e.: Definicionan, proceduranan y e cues- 
tionario digital. 

Riba e di dos dia a trata e parti tecnico na unda e en- 
cuestadornan a haya un training di con pa anda cu e 
tablet y con pa yena e cuestionario digital. 

Tambe a splica e proceduranan di registracion di e 
cuestionarionan cu wordo completa y tambe e registra- 
cion digital di e material cu lo wordo usa durante di e 
Censo Piloto. 




Diarazon proximo dia 2 di october, tur encuestador lo 
ricibi e material di conteo y lo firma nan contracto digi- 
tal pa sigura tambe cu nan ta tene nan mes na ley cu 
ta trata e anonimindad di e informacion adkiri durante 
di e Censo Piloto.Tur encuestador lo ricibi un t-shirt cu 
e logo di e Censo Piloto y un badge di CBS pa nan por 
indentifica nan mes. Si tin cualkier pregunta por haci 
esaki libremente na telefon 524-7433 of via nos e-mail 
adresnan: cbs@setarnet.aw of census2020@cbs.aw 
Censo 2020: Pasobra Aruba ta conta riba bo! 

Dilanti DTI na Barcadera 

Accidente serio entre truck y un Kia Rio 




DIALUNA merdia pa mas o menos 3’or Polis y tambe 
ambulance a wordo notifica di un accdinte serio dilanti 
DTI na Barcadera. 

E prome informacion a papia di accidente frontal entre 
un Kia Rio y un truck di ATCO. 

Segun nos a compronde e dama na stuur di e Kia Rio 
tabata bayendo direccion Barcadera y yegando DTI el a 
bay lora na su man robes. 

Posiblemente e no a pone atencion riba e un truck di e 
compania ATCO tabata pasando. 

Esaki a causa cu e truck a dal contra e Kia y lastre. 

Tire di truck lo a pega n’e Kia Rio durante e impacto y 
esaki a causa cu el a lastra e Kia pa algun meter. 

Den e Kia tabata un dama cu un mucha. Varios unidad 
di ambulance a presenta n’e sitio pa trata cu heridonan. 
Na final danki Dios no tabatin hende herida. Mas tanto 
nan a pasa den un enorme susto. 

Pareha stranhero detem 
diadomingo anochi na Calbas 



DIADOMINGO anochi pa 
mas o menos 10’or, patruya di 
Noord a efectua dos detencion. 
Durante patruya na altura di 
e skol na Kudawecha, nan a 
spot un auto color cora. 

Ora cu e auto lo a ripara cu ta 
Polis a trata di move di e lugar 
liher. 

Polisnan cu no a confia e situa- 
cion a bay su tras. E auto cora 
a bay staciona dilanti un cas 
pariba di e supermercado ey- 
banda. 

Agentenan a acerca e auto, 
unda a topa cu pareha stran- 
hero. Lamentablemente ora 
Polis a puntra nan pa nan doc- 
umentonan, ningun no por a 
mustra esaki. 

A splica nan ariba nan derecho 
y a bay over na detene e pare- 
ha. Transportwagen a ser 
pidi pa hiba nan warda, unda 
despues lo pasa nan over pa 
Guarda Nos Costa. Eynan lo 
sigui cu e control di nan papel- 
nan, esey ta si nan tin of no. 

Polis a interveni den 
problema di placa 


DIADOMINGO anochi 10’or, Polis a ser 
pidi na Sabana Liber pa un problema. Na 
yegada Polis a ser informa cu ta un cuestion 
di placa. 

Eynan Polis a scucha ambos banda y a spli- 
ca nan e caminda pa cana. Polis a evita un 
problema cu por a escala. 



1 Di october 2019, Dia di Hende Grandi 


AWE, dia 1 di october ta motivo di celebra na gran- 
di pa duna e adultonan mayor e balor berdadero cu 
nan tin pa nan famia, nan amigonan y p’e comunidad 
Arubano. 

Un comunidad cu nan a yuda crea cu e trabounan duro 
cu nan a eherce durante tur e añanan cu a pasa. E fase 
cu nos grandinan a yega ta uno di biba mas den un 
bida sin precupacion y necesidad, despues di a contri- 
bui asina tanto aña na su comunidad. 

Laga nos tur haci lo maximo p’e adultonan mayor por 
biba den un mundo husto y yen di harmonia. Laga nos 
honra nan awe y semper, dunando nan e atencion y e 
respet cu nan merece. Ban scucha nan, siña di nan y 
comprende nan. 

E comunidad Arubano ta un comunidad cu ta respeta 
e derechonan di e ser humano y esey ta haci cu nos tur 
tin e obligacion di exigi pa protega e derecho di nos 
hendenan, mas aun, e derecho di nos grandinan. 



Pa OPPA, e adulto mayor ta un simbolo di status, 
prestigio y un fuente di sabiduria y experiencia. Di- 
rectiva di OPPA ta desea tur adulto mayor un feliz dia 
di hende grandi y muy en especial tur su miembronan. 

Ban brinda nos grandinan e bida cu nan merece, 
un bida yen di amor, felicidad y beneficio. 



SIKTOKISA TUR MERDIA, 
RADIO GALACTICA 99.9 
PA SCUCHA KOTICIA PRESEKTA PA 


VICTOR (TOKO) WIKKLAAR, 
ALEXA WERLEMAK Y SIMOK AREKDS. 

Dama basta altera deteni na bar na Santa Cruz 


DIADOMINGO anochi Polis a bay e bar situa cerca 
di e Botica na Santa Cruz, eynan un dama lo tabata 
herida. 

Na yegada di Polis nan a haya e dama parti pafo, y por 
a constata algun rasca chikito. Agentenan a constata 
tambe cu e dama tabata hopi altera. 

Segun informacion n’e sitio, parse cu e dama pa un of 
otro motibo lo a haye den problema y kier a agredi otro 
hende prome. Pero na final e mes a resulta herida. 

Pa evita mas problema e anochi ey Polis a detene e 
dama y hibe Warda p’e calma. 



Problema di famia na Zeewijk a 
caba na un persona deteni 

DIADOMINGO 

anochi den careda 
di 9’or, Polis a bay 
un adres na Zeewijk, 
pa un problema di 
famia cu a sali for di 
man. 

Na yegada, Polis- 
nan a wordo infor- 
ma di un ke otro cu 
a sosode. Segun nos 
a compronde un ru- 
man homber lo a dal 
su ruman muher. 

Y tabata p’e motibo 
aki a pidi presencia 
di Polis. Despues di 
algun rato a man- 
da Transportwa- 
gen unda a detene e 
homber y hibe War- 
da di Polis na San 
Nicolas. 

Suzuki a dal 
contra un trailer 
na Tanki Leendert 



DIADOMINGO anochi pa mas o menos 
8’or Polis a bay Tanki Leendert na altura di 
un restaurant pa un dalmento. 

Na yegada, Polis a topa cu un Nissan Path- 
finder color blau y un Suzuki Alto. A resulta 
cu e Suzuki Alto a bay lora y a dal contra e 
trailer (aanhangwagen) cu e Nissan Path- 
finder tabata lastrando. 

Segun informacion e trailer no tabatin ilu- 
minacion. Tanto e Suzuki y e trailer a haya 
daño. No tabatin hende herida den e dal- 
mento aki. 

Dama haya inconciente ariba vloer 
den area di Bus Halte na Playa 



*;> ImSan 


SfMflBU'.ANCF’ 


DIADOMINGO anochi pa mas 
o menos 7:45 Polis a bay na altura 
di e edificio di Aruba Trading situa 
den Weststraat, unda lo tin un 
dama riba vloer for di tino. 

Na yegada di Polis y ambulance 
mesora a cuminsa atende cu e caso 
y busca mas informacion posibel. 
Mientrastanto Paramediconan a 
cuminsa controla e dama y trata na 
wak si e ta bin bij. 

Polis a papia cu dos homber n’e si- 
tio kendenan lo t’esnan cu a haya 
e dama abou benta. Parse na nan 
turno nan a avisa un security den 
cercania y esaki a avisa autoridad. 

Kico a pasa e dama no ta conoci y/ 
of si e hombernan tin algo di haber. 
Polis a tuma dato di e hombernan, 
mientras ambulance a bay direc- 
cion Hospital cu e dama. 

AVP: 

Feria di cuminda multicultural un exito rotundo 



DIADOMINGO durante dia a tuma 
lugar evento organisa pa Partido AVP ca- 
minda a ofrece diferente plato di cuminda di 
difefente cultura. 

Un multitud a yega for di tempran na Cas di 
Partido Playa y te cu oranan di atardi ainda 
tabatin ambiente bon anima caminda sos- 
tenedornan di partido a yega hunto p’asina 
disfruta di e sabroso platonan. 

Exitoso y den bon esfera tur presente por 
a sinti e energia positivo cu partido AVP a 
pone awe den su evento. 

Natalie Neira Velasquez y Patrick C. Vrolijk a gana 
premio BONUS cu MegaHUNTER Car Rally di Aruba Bank 


EN conexion cu Aruba Bank su di 15 edicion di e gran 
campaña di auto anual, esta MEGA Car Sale event, 
Aruba Bank a organisa e MegaHUNTER Car Rally y 
a conta cu hopi participacion. 

E resultado di e Car Rally tabata exitoso, unda cu 3 
diasabra comunidad por a participa na Car Rally dis- 
eña como un experiencia unico pa tur cu a participa. 
Ademas di e experiencia, tambe e paticipante por a 
gana diferente premio fabuloso pa cada localidad di cu 
nan a descubri. 

Ariba cada diasabra, a organisa diferente ruta y par- 
ticipantenan a descubri diferente punto rond di Aruba, 
incluso a incorpora localidad di e diferente car dealer- 
ships y motorcycle dealerships rond di nos isla. 

Entre clientenan cu a ambos, aplica pa un auto nobo 
cu e deal di MegaHUNTER, y tambe a participa na e 
MegaHUNTER Car Rally, a rifa dos (2) Premio Bonus. 
Un total di 6 participante a clasifica p’e premio grandi 
aki. E Premio Bonus tabata cu un total di 3 localidad 
logra di e MegaHUNTER Car Rally y cu MEGA car 
loan aproba, automaticamente e participante a haya 
un entrada pa por gana un di e premionan aki. 

Den compania di miembronan di prensa y hunto cu e 
6 participantenan pa e Premio Bonus, y den un am- 
biente di alegria Aruba Bank a saca e ganadonan. A 
haci esaki na momento cu cada participante a habri 
un mini cooler di Aruba Bank, y di e forma aki cada 
un di nan a revela nan premio. Pa cada premio grandi 
a saca 1 ganado. 

Natalie Neira Velasquez a resulta e ganadora di e 
prome premio grandi di Aruba Bank, cual ta 1 aña 
di seguro di auto paga y 0.5% adicional di descuento 
ariba su interes di su prestamo di auto nobo cu e cam- 
paña di MegaHUNTER. E di 2 premio grandi a ser 
gana door di Patrick C. Vrolijk, kende a gana entre 
otro un voucher di gasolin na balor di AWG 500,-, pla- 
chi number pa aña 2020 full paga y e ganado tambe lo 



skip 1 luna di su pago di su car loan di su auto nobo. 


Danki na tur cliente cu a aplica na e MegaHUNTER 
Car Campaign, y tambe na tur persona cu a participa 
den nos MegaHUNTER Car Rally, pa haci e campaña 
aki uno exitoso. 

Gana un Ford Figo nobo pa un bon causa 

Aporta na e rifa di Casa Cuna powered by 
Mustang Sport Boys y Yrausquin 



YRAUSQUIN, dealer di auto y 
compania di famia pa mas cu 66 
aña na Aruba, ta orgulloso di ta e 
patrocinador principal di e premio 
mayor di e rifa organisa door di e 
Mustang Sport Boys, e Ford Figo 
sedan 2019. 

Sander Leijenaar, presidente di 
Mustang Sport Boys Club a aserka 
Ruben Yrausquin, director general 
di Yrausquin, pa juda contribui y 
hunto a logra di ofrece e Ford Figo 
nobo como e premio mayor. Mus- 
tang Sport Boys lo organisa un Car 
Show riba diasabra 26 di October 
for di 7 or di anochi te cu 12 or di 
marduga na Linear Park unda lo 
saka e ganadornan. Lo tin musica 
en bibo di Rincon Boysz, Tsunami, 
Buleria, Jeon, Vibes y NutzBeatz. 

Lo tin seis premionan: Prome pre- 
mio ta e Ford Figo 2019 nobo, di 
dos premio ta un round trip flight 
na Miami pa dos persona, tercer 
premio ta weekend stay na Marri- 
ott Aruba Surf Club, di cuater pre- 
mio ta un weekend stay na Hilton 
Aruba Caribbean Resort & Casino, 
di cinco premio ta un Smart TV 58” 
y di seis premio ta un certificado 
di regalo na balor di 750 florin di 
Superfood. E ganadornan lo wordo 
saka durante e Carshow dia 26 di 
october den presencia di notaris 
Yarzagaray pa 11 or di anochi. 

“Como un compañla di famia, un 
di nos balornan fundamental ta 


famia. Nos ta kere firmemente cu 
tur mucha merece pa lanta den un 
ambiente stabiel y ricibi apoyo pos- 
itivo den nan crianza y educación. 
Pesey nos ta sumamente orgulloso 
di ta patrocinador principal di e rifa 
pa recauda fondo pa Casa Cuna”, 
Christina Yrausquin, gerente di 
benta di Yrausquin, ta expresa. 

Ban apoya e bon causa aki. E ticket 
ta costa solamente 10 florin pa un. 
E buki di rifa lo ta disponibel na 
Yrausquin y Casa Cuna pa esnan 
interesa pa cumpra ticket. Tambe 


por aserka e miembronan di Mus- 
tang Sport Boys Club. Por haci 
donación tambe via Aruba Bank 
Account# 6000090290 di Mustang 
Sport Boys pa aporta na e causa di 
Casa Cuna. 

Durante e ultimo tres weekend di 
october e miembornan di Mustang 
Sport Boys lo ta na Linear Park 
entre 4 or di atardi te cu 7 or di 
anochi pa bende rifa. Pa mas infor- 
mashon por subi riba e Facebook 
pagina https://www.facebook.com/ 
mustangsportbovsaruba/ . 

Ladron di dos airco deteni despues di persecusion 




DIALUNA algo pasa di 3’or di merdia Polis a start un persecu- 
sion tras di un Mitsubishi Lancer cu hood preto. 

E motibo di e persecusion tabata cu testigonan lo a avisa Polis cu 
e persona den e auto aki lo a horta dos airco na un cas na Safir. 

Aki ta papia di un persecusion basta largo, unda cu esaki a bay 
termina na Mahuma, cerca di e cura di aeropuerto. Ta pensa cu e 
ladron tabata direccion Cas Paloma/Simeon Antonio. 

Eynan el a wordo blokia y baha for di e auto y deteni. Transport- 
wagen a yega y a hibe Warda di Polis, unda el a keda deteni. 



“Ora mi bai cielo, lo mi 
manda un yobida di 
rosanan na tera.” 



“No perde ningun oportunidad 
di haci sacrificionan chikito, 
ofreciendo aki aya un sonrisa, y 
un palabra di cariño; semper 
hacienda bon den tur cos 
chikito y haciendo tur esey cu 
amor.” 


W E FLOR CHIKITO" 

Pastoornan Rey Nares y Rafy Cananeo di Parokia Sta. Theresita di Niño Hesus di San Nicolas ta cordialmente invita tur 
parokiano, deboto y Pueblo di Aruba en general pa asisti na e gran Fiesta Patronal diamars dia 1 di oktober. 

E gran dia aki di nos Patrona ta cuminsa cu un procession saliendo for di Carnival Village pa 6 pm acompaña cu musica 
y resando Santo Rosario, bayendo direccion pa misa Sta. Theresita di Niño Hesus cu a wordo renoba parti paden, na 
unda lo tin un Santo Sacrificio di Misa concelebra pa 7 pm presidi pa nos Obispo Luis Antonio Secco. 

Ban nos tur hunto uni den oracion como un gran famia pa celebra e Fiesta di nos Patrona Sta. Theresita di Niño Hesus. 

E tabatin complise Venezolano 

Hues a ordena pa cera atracado 
burdugo strañero mesora den prizon 


WILLEMSTAD. Pa hues ordena cu ta cue un sos- 
pechoso cu presenta den sala di corte inmediatamente 
cera, esta dal e sospechoso aki su mannan den bui y 
transport’e pa SDKK, ta pasobra e persona a haci algo 
hopi robes. 

Esaki sin duda tabata e caso cu Alfonso Creque di 31 
aña di edad, kende tabata den sala di corte diabierna 
ultimo acusa di un atraco masha cruel y violento mes. 
Alfonso Creque ta naci na Santo Domingo y ta acusa 
di a atraca dos persona, plus a haci su mes culpabel na 
intento di asesinato. 

Esnan cu a keda atraca yama James y Colastica. Esey 
a sosode dia 1 di juni 2018 na Caracasbaai. Dos atra- 
cado tabata meti den e atraco aki, esta Alfonso Creque 
y un homber venezolano. 

Debi cu e investigacion a dura, pendiente di resultado 
di investigacion di DNA for di NFI aya na Hulanda, a 
laga Alfonso Creque temporalmente den libertat. Al- 
fonso Creque francamente bisa ta esun cu a comporta 
casi manera un burdugo. 

Ela bati e duo aki, esta un hende homber (James) y e 
hende muhe (Colastica) mal bati y kita nan propiedad 
for di nan, esta telefon mobil y potmoni. James y Co- 
lastica tabata na e sitio sinta riba banki den oranan di 
anochi na e playa ta disfruta di naturalesa. 

Cu caranan tapa Alfonso Creque y su complice Vene- 
zolano a enfrenta e pareha. Loke Alfonso Creque a 



aplica ta puramente e metodo di tortura. 

Para dilanti di James el a grita esaki bis’e cu e mester 
entrega placa lihe y cada biaha cu den bista di Creque 
a parce cu ta tardando di mas, el a puñala James, 
hink’e cu cuchu den pia. 

Asina ey a sosode cu 4 biaha en total el a hinca James. 
Test di DNA a proba cu e sanger cu a spaart y cu a 
haña riba sapato y paña di Alfonso Creque ta core- 
sponde cu esun di e victima James. 

Tambe e malechornan a agredi señora Colastica cu 
wanta y cu cabu di pistol, kita e telefon for di dje cu 
en realidad ta pertenese na esaki su tata. Berdadera- 
mente teribel y sin consideracion ta e hecho cu a hisa 
un di e victimanan (James) benta den bahul di auto. 


Fiscal a pidi 5 aña preso p'e 

Atracado burdugo a caba di sali 
prizon comete atraco masha violento 

WILLEMSTAD. Den caso dje atracado burdugo do- 
minicano Alfonso Creque cu hues a ordena pa bay cera 
mesora diabierna ultimo, t’asina cu polisnan a logra gara 
Alfonso Creque no mucho leu for di e sitio. 

Durante tratamento di e caso den sala di corte, e acusado 
Alfonso Creque a reconoce cu el a agredi e victimanan, 
kendenan mes tabat’ey of tabata representa den sala di 
corte pa exigi daño y perwisio. 

Alfonso Creque ta un figura cu no kier siña, el a caba 


di sali prizon pa otro acto castigabel resien comete, esta 
‘skimming’ na bancomatico, hunto cu algon strañero. Hues 
señora mr. G. Edelenbos a bay di acuerdo cu un parti di e 
sumanan demanda na daño y perwisio. 

Alfonso Creque a resulta un firstoffender pa atraco, pero 
e latino di abla spaño cu hunto cu Creque a comete e acto 
castigabel polisnan no a logra gara ainda. 

Fiscal señora mr. Clarelli Hato Willems na nomber di Min- 
isterio Publico a demanda un castigo di prizon di 5 aña pa 
Alfonso Creque, anto mirando esaki su mentalidad super 
cruel a pidi pa mesora detene y hiba SDKK, cual peticion 
hues a honra tambe. Ke men cu Alfonso Creque di sala di 
corte a sigui direct pa prizon SDKK. 

Kitando pan di 30 mama y tata 

Banco Central kier likida banco Orinoco pa capricho 


WILLEMSTAD. Un grupo di 30 cabes di famia ta 
core risico di perde nan entrada di cada luna despues 
cu Banco Central di Corsou a interveni e banco y a 
tuma tur su responsabilidad over pa awor informa e 
empleadonan cu nan no por paga nan salario. 
Relatonan di corte di husticia na Corsou ta indica 
cu den gerencia di Banco Central di Corsou y Sint 
Maarten tin elemento cu sin importa cu nan accion ta 
haci daño directo na trahadonan Curasoleño a indica 
cu no kier e banco na Corsou y pa fasilita logro di nan 
meta, kier pasa guiotin den e grupo di empleadonan. 
Dia 5 di september e duo cu a keda asigna pa ma- 
sakra e trahadonan, Jose Jardim y Calvin Kleyst a 
tuma maneho dje banco over y dia 27 di september a 
informa e trahadonan cu nan no por paga nan salario. 
Esaki y apesar cu representantenan dje banco den 
Corte a mustra hues cu e banco tin reserva financiero 
pa cumpli cu su obligacionnan pa cu e personal y nan 
clientenan. 

Awor e duo Jardim y Kleyst a manda invita e personal 
di Banco de Orinoco pa un reunion general pa diabi- 
erna 4 di october proximo y a informa nan cu Banco 
Central no por paga nan salario e luna aki. 

Cu e paso aki Banco Central ta cumprando e risico di 
hañ’e envolvi den un conflicto di arbitrahe internacio- 
nal pasobra nan a “shoot first and ask later” si e banco 
tin capital deposita y inverti otro caminda. 

Cu e paso prematuro aki cu representantenan di Ban- 
co del Orinoco a bringa den Corte pero caminda cu e 
hues dje caso no a tene cuenta cu e cuadro grandi di 
bienestar dje trahadonan pero a bay estrictamente 
riba aspectonan tecnico y apesar cu a demostra cu e 
banco tin fondo pa paga e salarionan. 

Pagando e salarionan ainda e banco ta keda cu un sur- 
plus di mey miyon dollar. 

SHOOT FIRST ASK LATER 

Den vercion moderno di bandoleronan di Wild Huest, 
e gerentenan dje banco pa medio di Jardim y Kleyst 
kendenan ta gana salarionan den careda di 30 pa 50 
mil florin pa luna — unabes cu revelacion di salario a 
bira moda awendia -, na luga di a caba di averigua 
unda invercion dje clientenan ta deposita, a core tuma 
e paso y no por paga e trahadonan, den nan intencion 
pa likida e banco. 

Esey ta sin tene cuenta cu e señal fatal cu nan ta man- 


dando pa imbercionistanan cu leynan na Corsou ta 
permiti pa confisca capital di invercionista sin cu nan 
tin instrumento pa evita esaki. 

Banco di Orinoco tin deposito di propiedad y capital 
serca e instituto financiero cuiso Vistra cu ta un insti- 
tuto di reputacion inmaculada cu si Banco di Orinoco 
no ta limpi, lo no a tuma nan como cliente. 

Banco Central awor desesperadamente ta buscando 
confirmacion dje deposito y invercionnan di Banco di 
Orinoco serca sr. Kirszbaum Betrand di Vistra Gene- 
va. 

ARBITRAHE INTERNACIONAL 

Dia 26 di september ultimo, Victor Vargas Yrausquin 
a manda un carta pa e Minister di Relacionnan Ex- 
terior di Hulanda, Stef Blok y pa Minister di financa 
di Corsou Kenneth Gijsbertha caminda nan ta atverti 
cu nan lo cuminsa un caso di arbitrahe internacional 
contra gobierno di Corsou y Banco Central pa e accion 
irasonabel y discriminatorio contra di e banco. 

Bisa na bon papiamento, no ta pasobra gobierno di 
Corsou pa medio di premier Rhuggenaath a declara 
di ta contra Venezuela y presidente Maduro, mester 
considera invercionista venezolano como pariah. 

Nan ta tene Corsou responsabel pa medida irasonabel 
y discriminatorio contra e banco for di aña pasa bin 
ariba. 

E medidanan aki a afekta e invercionnan dje banco 
considerablemente na Corsou a rason di mil miyon 
dollar. 

Ademas di esey Banco Central a manda instrucion ile- 
gal pa Banco di Orinoco. 

Tin un tratado entre Venezuela y Reino Hulandes cu 
ta prohibi e intervencionnan manera Banco Central 
a haci y e doñonan di Banco del Orinoco y a informa 
tur autoridad competente cu nan lo haci dje oferta di 
Hulanda pa intermedia den e caso aki. 

Copia dje carta a bay pa Bob Traa, presidente interino 
dje banco, Etienne Ys presidente di Hunta di Supervi- 
sion y e banco mes. 

Ta di mas bisa cu e suceso aki lo ta un sla pa Corsou 
ora cu futuro invercionistanan tuma nota con Banco 
Central ta actua di un manera parotin cu interes di un 
instituto bancario internacional manera Banco de Ori- 
noco y lo no pensa mes di stablece un activida asina’ki 
na Corsou. 

Margareth a hañ'e den hopi 
problema y hues a tene cuenta cune 


WILLEMSTAD. Durante tratamento di su caso 
diabierna ultimo den sala di corte a resalta cu e cui- 
dadano Margareth di 37 aña di edad y mama di algon 
yiu ta un hende cu a hañ’e cu hopi problema riba su 
caminda. 

Abogadonan mr. H.S Johannes y mr. H.M Alejandra a 
defende e señora cu ta acusa di maltrato y destrucion 
di su ex compañero di bida Selassa. 

Maltrato di señor Selassa tabata na september 2018, 
pero tambe maltrato di señora Vivas na luna di oc- 
tober 2018 y tambe destrucion di un vehiculo. Señor 
Selassa ta e ex di Margareth H., kende a forma un re- 
lacion cu señora Vivas, loke a haci Margareth H. casi 
loco di manera cu el a dicidi di agredi e duo. 

Den sala di corte e acusado a trese padilanti cu e tin 
un relacion di mas cu 14 aña cu Selassa y ta p’esey 
e no por soporta cu e persona aki a bira lomba pe pa 
sigui cu Vivas. 

Pero ta parse cu entre tanto Margareth H y Selassa 
a drecha nan relacion, como tal nan ta hunto atrobe, 
asina ey a bini padilanti den sala di corte. 

Hecho ta cu señora Vivas direpente a confronda cu 
Margareth para su dilanti na e cas caminda e ta biba, 
caminda Margareth den su rabia a destrui porta di e 
auto y a rank’e na su garganta. 

Pero segun Margareth señor Selassa a bira lomba pa 
Vivas tambe. Un punto faborabel pa Margareth ta 
cu Vivas no a exigi daño y perwisio pa e destrucion 
comete. 

DEBE DI MAS CU 100.000 FLORIN 

Mas despues segun tratamento di e caso a sali na cla 
cu Margareth ta un persona cu ta adicto na gembel- 
mento den casino y asina ey a hinca su mes den prob- 



lemanan financiero grandi cu sumanan cu ta monta 
alrededor di 100.000 florin na debe. 

Un señora profecional di Reclassering a haci tur posi- 
bel pa yega na un areglo di pago pa Margareth H, pero 
netamente pasobra e persona aki a expresa un poco 
skerpi versus di Margareth H. esaki no a keda masha 
contento y asina ey a crea distancia cu e profecional. 
Punto ta cu mester a pone Margareth bou di curatela 
y cera sierto areglonan pa atende e debenan. 

A sali tambe na cla cu e acusado ta rabia lihe y bira 
agresivo. 

Reclasssering mester duna guia, anto ademas mester 
duna tratamento tanto sicologico como pedagogico y 
cu medicamento. Hues señora mr Edelenbos a conclui 
cu aki sigur no ta trata di un cuidadano asina fasil. 
Intervencion di FMA pa siña y guia Margareth kita 
for di su debenan ta n alternativa . 

Ta parse cu Margareth ta hañando sosten di un 
homber di confiansa. Hues a bisa Margareth cu e ta 
hopi robes pa inclui su yiunan den problemanan entre 
mayornan. 

Awor si mester yega na un solucion 

Pencionadonan di Sehos kier nan paga 
nan prome cu Sehos stop di existi!! 


WILLEMSTAD. Durante siman cu a pasa comi- 
cion pencionadonan Sehos a publica diferente docu- 
mentonan y duna declaracionnan riba desaroyonan 
entorno e disputa entre pencionadonan, trahadonan 
y Sehos. 

E comicion a tuma nota di declaracionnan di presi- 
dente di CBV entorno sennan cu Sehos a retene y no a 
keda deposita caminda nan mester a bay. 

Nos no a mira cu CBV a menciona cu entre otro Sehos 
no a deposita primanan na Ennia cu a pone cu Ennia 
no por cumpli cu areglonan den nos areglo di pencioen. 
Esaki ta encera cu dor cu Sehos no a deposita priman- 
an na Ennia esaki no por cumpli cu e areglo cu ta bisa 
cu Ennia mester uza e ‘overschot’ di primanan di pen- 
cioen pa drecha pencioen di trahadonan y penciona- 
donan. 

Lastimamente cu CBV no a menciona cu penciona- 
donan tambe ta ser perhudica dor di Sehos. 


Tin pencionadonan cu tambe ta miembro di CBV y nan 
mester por spera cu CBV ta vosifera pa nan tambe. 
Locual no a sosode. 

Comicion pencionadonan a manda carta caba pa ger- 
ente di Ennia riba e topico aki. Nan ta wardando con- 
testa di Ennia pa wak con pa resolve e particularidad 
aki. Nos a menciona den e carta cu esaki ta tanto na 
interes di pencionadonan como trahadonan, miembro 
ofno di CBV. 

Banda di esaki tambe t’asina cu Sehos ta pagando 
pencionadonan 4,5% di nan entrada. 

Comicion pencionado ta propone pa yega na un areglo 
cu Sehos pa paga un ‘lumpsum’ den sentido di un ‘af- 
coopregeling’ prome cu Sehos stop di existi. 

E comicion a aserca ministernan Kenneth Gijsber- 
tha y Suzanne Camelia —Romer, dor di intermedia pa 
pone nos comicion, CBV y Sehos na mesa pa por yega 
na un solucion pa cu e disputanan cu ta andando. 


Tratamento di caso di caso di extorcion 
criminal pospone te 27 di december 


WILLEMSTAD. E homber Alhassan tin 22 aña di 
edad a presenta diabierna ultimo dilanti di hues y ta- 
batin abogado mr. Engels pa su defensa. 

E ta acusa cu dia 6 di april 2019 el a haci un intento di 
extorcion, anto e tin otro caso di extorcion real comete 
riba su nomber, pero esey tabata na october 2018. Fis- 
cal mr Altagracia Martis na nomber di Ministerio Pu- 
blico a trese e acusacionnan padilanti. 

Den e fase aki a constata cu tin algon asunto hopi im- 
portante pa keda investiga ainda. Pa cuminsa autori- 
dadnan kier analisa dadonan riba Alhassan D su tele- 
fon. Tambe kier scucha un persona di fam Nicolina y 
finalmente kier tin claridad si Alhassan D. tin vinculo 
cu e gang criminal cu yama “Army”. 



Enfin, hues senora Edelenbos, fiscal mr. Altagra- 
cia Martis y abogado mr. Engels a bay di acuerdo pa 
wanta tratamento di e caso aki te dia 27 di december 
binidero, sperando cu lo tin claridad suficiente riba 
tur e puntonan ariba menciona. 









AWEMainta 


Diamars, 1 October 2019 



Internacional 


No ta exclui buki cu esenario Boneriano 

# E Cuebanan Scur'; buki di Yolanda Croes 



KRALENDIJK - Yolanda Croes, bon conocl den 
década setenta pa ochenta na Bonaire, a publicá su di 
dos buki pa mucha, titulá ‘E Cuebanan Scur’. 

Siman pasá Yolanda a bishitá Extra y FuHiKuBo pa 
entregá un ehemplar di e buki aki na Bói Antoin. E 
buki ta di dos den e seri di ‘Didi i su gang’. 

E liña di e storia... Hungando den curá di nan madushi 
(wela), Didi y su gang ta topa cu un entrada mágico pa 
un otro mundo. 

Leu den tera, e muchanan ta haña nan mes ta usa nan 
propio inteligencia y talentonan special pa sobrebibl. 
Y pa wak si nan por salba nan amigonan nobo di un 
enemigo mortal... promé cu nan mundo caba. 

Yolanda Croes a splica cu e tema di e buki aki t’e cole- 
bra BOA cu a plama na Aruba y bira un menasa gran- 
di pa naturalesa, pa otro animalnan indigeno, manera 
conénchi, shoko, yuana, prikichi y otro parhanan. 


E buki ta bunita ilustrá pa p’e artista di decendencia 
Boneriano Armando Goedgedrag. Interesante ta cu 
un nieto di Yolanda, Izi, ta representá den un di e per- 
sonahenan den e buki (Ziki). 

Autor Yolanda Croes a publicá te cu awor 4 buki, di 
cua dos pa mucha. Su dos bukinan pa adulto, esun 
promé tocante e accidente cu un avion di Avia Air cu a 
Sali di Aruba na Venezuela y e di dos titulá: ‘E fucu di 
e piedra pretonan’ a resultá ‘bestseller’. 

Segun Yolanda, riba pregunta di Extra, no ta exclul cu 
e lo scirbi tambe un buki cu esenario Boneriano, isla 
na unda el a pasa parti di su bida. 

Den e foto por mira, Yolanda Croes entregando su buki 
na Bói Antoin di Extra. Mei-mei pará su nieto Izi, cu 
ta figurá den e buki como Ziki. 

Gradicinnento 


Sra.Stella Merryweather-Broekman y famia kier a gradici 
tur esnan cu na un manera of otro a duna nos sosten y 
consuelo durante e tempo dificil cu e fayecimento y 
despedida di nos defunto stima: 



John W. Merryweather 

Tambe un danki especial naCas di cuido BETESDA ysu 
Club stima e famia RCA PA BIDA, Aurora Funeral Home 
pa e bon servicio. 


Ai^ra 

& 0iematontf 

GRADICIMENTO/ INVITACION 


Na nomber di Sra Ulrica, rumannan y demasfamia ta 
gradicifamianan, bisiña,amigo y conocirnan pa nan 
sostendunaduranteenfermedad, namomento difayeci- 
mento y entiero di nosdefuntostima 



Alfonso" Boei" Krozendijk 


Un gradicimentospecial pa Dr. Selene Kock pa e bon 
cuido y atencion pa cu e defunto y famia. 

Un danki na Dr. Schwengle y Dr. Becker y tur zuster di 
4-ypisoB pa nan bon cuido. 

Dankina tur cu a manda flor, whatsapp, email, message, 
tambe pa tur yamada, esakinantwtun gran consuelo pa 
nos. 

Un dankina Aurora Funeral Home pa nan bon servicio. 

Bosoatencion y sosten ta hopiaprecia. 

Nos ta invitabosopa 3 Santo Sacrificio di misacual lo 
tumalugarnamisa Inmaculada Concepcion na St. Cruz. 
E fechanan ta lo siguiente: 2 october, 5 october y 8 
october 2019 pa 7.00 p.m. 


Nexen Felies lo regresa cas pendiente 
di mas investigacion 

WILLEMSTAD. Tratamento di caso di 
Nexen Felies di 42 aña di edad, temporal- 
mente a cue un buelta faborabel pa e sos- 
pechoso aki, debi cu hunto cu su abogado 
señora mr. Snel a logra cu e ta bay cas 
pendiente di e investigacion andando. 
Nexen Felies ta sospecha di a comete un 
atraco dia 28 di augustus 2012 na Rot- 
terdam pa djei subi avion rapidamente 
regresa Corsou. 

Den sala di corte Nexen Felies a insisti cu 
e no sa apsolutamente nada di un atraco 
y a splica mas despues cu ta imposibel 
comete un atraco asina ey pa djei subi 
trein, yega Schiphol suficientemente na 
tempu ainda pa haña avion pa bini Cor- 
sou. 

Den sala di corte Nexen Felies a amplia 
di su situacion, bisando na hues cu e kier 
un tratamento hustu y corecto den corte, 
pasobra segun e na Corsou derechinan di 
cuidadanonan ta keda mahos trapa y den 
mayoria caso desicionnan robes y incor- 
ecto ta cai. 

E1 a regresa Corsou for dia aña 2012 y ta 
bibando un bida corecto, no ta nada di 
acuerdo at all pa ten’e cera siendo no tin 
pruebanan contondente cu el a haci algo 
robes. 


"Señorta mi wardador, mi'ntin falta di nada 
Den cunucu di yerba berde e taponemisosega. 

E tahibaminaawatrankil, 

Pa mi bolbehañaforsa". 

Salmo: 23 

Cu hopi dolor nanoscurason, peroconforme cu Dios subolun- 
tadnos ta anunciafayecimento di nos mama, ruman, 
tantastima: 


Jacintha Irena Dirksz 

^05-04-1957 128-09-2019 
Acto di entiero lo wordoanunciadespues. 





Aufora 






Au^ra 

Laga tur loke ta spera mi ta bunita 
Laga tur locual cu mi encontra ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever 

Cu dolor na nos curason, nos ta anuncia fayecimento di: 



Wilfred Roberto Howell 

Mihor conoci como // Howie" // Fred"of // Bobsin" 
*24-12-1952 - +25-09-2019 
Na number di su esposa: Swinda Howell y yiu y nieta 
Na nomber di su yiu: Sherwin Howell y esposa Dianhdra 
Howell-Erasmus 

Su nietonan stima: Arjen Howell y Jarred Howell 
Su rumannan: -Edward Leslie Howell y famia 

-Yvonne Howell y famia 
-Marjorie Agatha Howell y Armand 
Radjiman y famia 
-Henry // Urie // Howell 
- tAlicia Howell y famia 
-Rita Bryan Roberts y famia 

Sobrino- y sobrinanan: Kevin y Kenjah Howell, Sylvia y 
Valentine Roberts y famia, Stephen Howell y famia, 
Jenelee Lourens 

Manera yiu: Roberto Geerman y famia 
Su mihor amigonan: Carlos Hodge, Valentino Peterson, 
Ronnie Brown, Dennis Rombley, Beto Winklaar, John 
Levenstone, Robbie Peterson, Juni Jones, Freddis 
Refunjol, Patricio Bridgewater 
Su primo- y primanan: Alfonso Howell y famia, Allan 
Howell y famia, Sherry Howell y famia, Kevin James y 
famia, Grantly Richardson y famia y demas primonan na 
Corsow, St. Maarten, Anguilla y Inglatera 
Ex-coleganan di Korps Politie Aruba (KPA), RST, Cuerpo 
Especial Arubano (CEA), ex-hungadornan di Volleyball y 
Ping Pong 

Demas Famia: Howell, Bryan, Winterdal, Hodge, 
Erasmus, Radjiman, Roberts, Lourens, Hassell, Richard- 
son, James, Geerman, Paesch, Winklaar, Maduro na 
Aruba, Corsow, St. Maarten, Anguilla, USA, Hulanda, 
Inglatera, Colombia y Irlanda. 

Condolencia lo tuma lugar dialuna 30 september 2019 
di 7'or pa 9'or di anochi na Royal Funeral Home. 

Ta invita pa ceremonia y despedida cual lo tuma lugar 
diamars 1 di oktober 2019 di 9'or pa 11 tor di mainta na 
Royal Funeral Home sigi pa e acto di cremacion den 
seno familiar. 

Nos ta pidi disculpa si den nos tristesa nos por a lubida 
algun famia y conoci. 

Despues di despedida nos no ta ricibi bishita di 
condolencia na cas. 

E ta debidamente graba 

Gerard Ferero a harma un show, un comedia total den sala di corte 


WILLEMSTAD. E cuidadano Gerard 
Ferero ta sospecha di a destrui e banco- 
matico di ACU situa na Caracasbaaiweg 
dia 5 di januari di e aña aki. Riba e cama- 
ranan cu tabatin instala na e sitio a mira 
debidamente cu ta Gerard Ferero tabata 
esun cu a drenta den accion y cu a kibra e 
bancomatico pa saca placa. 

Ta trata aki di e suma di alrededor di 
195.000 florin pa djei Gerard Ferero in- 
mediatamente despues subi avion rumbo 





*2a*t&iaC “ifyome fénemafauf 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu dolor na nos Curason nos ta participa fayecimento di 
mi querido esposo, nos tata, abuelo y bisabuelo: 



Leandro Maduro 

Mihor conoci como "Jani" 
ex chauffeur di autobus B32 sta. Cruz 
*09-07-1938 -129-09-2019 
Na nomber di su: 

Esposa: Leonida Chichia Maduro-Ras 

Yiunan: Richard y Adriana 

Lilian y Albino 

Sandra y Jeery (Venezuela) 

Magalie y Cun 
Soraja 

Carine y Rudolph 
Frenky Norma 
Nelson 

Johny y Ricky (Hulanda) 

Tanta: Dolorita 

Nieto- y nietanan, bisanieto y bisanietanan, iha, 
rumannan, sobrino y sobrinanan, swa y cuñanan, primo 
y primanan, conocirnan y bisiñanan. 

Demas famia: Maduro, Ras, Tromp, Werleman, Petrochi, 
Leon, Muller, Croes, Kelly, De Castro, Marin, Corea, 
Matos,Thiel, Samuels, Bareño, Angela, Lispier, Gross, 
Richardson, Quintero, Reyes, Marquez 

Ta invita pa acto di despedida cual lo tuma lugar na 
Aurora Funera home diaranson 2 di oktober 2019 di 9'or 
pa 11 'or di mainta. Cremacion lo tuma lugar despues 
den seno familiar. 

Despensa nos si den nos tristesa nos por a lubida algun 
famia. 

Nos mas sincero disculpa 


pa Surnam, caminda el a keda 4 luna. Den 
sala di corte Gerard Ferero diabierna a 
harma un show completo, hunga rol di 
kens y haci manera ta un adicto grandi 
na droga e ta cu no ta capas pa haci nada 
robes. 

Como si fuera un cuidadano zowe y ta cu 
no sa ni sikiera con tene un schroefdraai 
den su man of mata un musca. 

Den sala di corte Gerard Ferero a start 
un yoramento, hungando rol di kens y di 







"Señor ta mi wardador, mi'ntin falta di nada 
Den cunucu di yerba berde e taponemisosega. 
E tahibaminaawatrankil, 

Pa mi bolbehañaforsa". 

Salmo: 23 

A fayececristianamente 



Sofia Hildegarda Leonardo-Monart 

*17-09-1931 - 128-09-2019 
Acto di entiero lo wordoanunciadespues. 



Juan 14:6 

Jesus a bisa:"Ami ta e caminda y e berdat, 
y e bida; ni un hende no ta bin serca eTata, 
sino pa medio di Mi." 


A fayese nos tanta stima: 



Sra. vda Marianita Statius-Thiel 

mihor conoci como"Annie"of"Tannie" 

Acto di entiero lo wordo anuncia despues 


ta completamente inocente. Pero pafo di 
sala di corte, na caminda pa prizon ya el a 
hari haci masha normal mes. 

Su abogado señora mr. Eisden kier pa 
‘find out’ tur detaye tocante su cliente 
su paradero durante e dia cu e ta supone 
di a dax e bancomatico. Mester chek su 
telefon, pasobra ta parse cu autoridadnan 
a haña e telefon di Gerard Ferero na un 
sitio pa e acusado ta totalmente incom- 
prendibel y inexplicabel. 

Au$om 

*y!att&iaC £ fénetKafauf 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu dolor na nos curason, pero conforme cu boluntad di 
Señor, nos ta anuncia fayecimento di nos ser keri: 



Diana Cecilia Geerman 

Mihorconoci como"Didi"of"Tan Didi" 
*09-06-1947 - T23-09-2019 
Na nomber di su: 

Yiunan: 

tAnthony Werleman 
tEduard Werleman 
MarkTrimon, partner y famia 
Christina Trimon, partner y famia 
Dayron Trimon 
tMayron Trimon 

Rumannan: Vda. Juana Semerel-Geerman y famia 

Filomena Geerman 

Jossy Geerman y famia 

tBenito Geerman 

tCletano Geerman 

tRaymundo Geerman 

tlmeldo Geerman 

tRosa Danje-Geerman 

tAugustina Werleman-Geerman 

Sobrino- y sobrinanan, primo- y primanan, amigo- y 

amiganan, ihanan y conocirnan. 

Demas famia: Geerman, Trimon, Werleman, Semerel, 
Danje, Croes, Gijsbert, Gerritse, Fingal, Kelie, Yarzagaray, 
Henriquez, Maduro 

Ta invita pa acto di despedida cual lo tuma lugar 
diamars 1 di oktober 2019 na Misa Inmaculada Concep- 
cion na Sta Cruz di 9'or pa 11 'or di mainta. Cremacion lo 
tuma lugar despues. 

Disculpa nos pero despues di despedida nos no ta ricibi 
bishita di condolencia na cas. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” ij MKe nos riba facebooK y fgcebook! 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 






















